Lukas 1:17 Johannes die Doper gaan mense saam bring. Mense wat eers teenoor mekaar gestaan het. Hy gaan ouers en kinders in vrede saambring, hy gaan ongehoorsames bring tot gehoorsaamheid. Om saam volgens die HERE se reg te lewe.
�n Mens sien hier dat iemand wat baie duidelik spreek en wat die sondes aanwys nie altyd skeiding bring nie. As dit om die kinders van God gaan wat in diepe eerbied vir Christus leef, bring dit mense regtig saam. Omdat ouers en kinders dan juis saam Christus volgens Sy Woord wil volg. Sowel ouers as kinders het nodig dat hulle duidelik die pad van God gewys wordt. Die smal pad!
As ouers en kinders hulle saam bekeer is daar die regte eenheid. Dit wys ook vir ons hoe belangrik dit in Christus se kerk is dat oueres en jongeres saam praat. Saam in geloof en met gebed die Bybel lees. Dan is daar nie �n generasiekloof maar die saam dien van die HERE. Dan wil ons mekaar verstaan en mekaar opbou in die allerheiligste geloof. Saam gehoorsaam aan ons Here: Jesus Christus. Dit is lewe in die verbond.